ตามค่าดังกล่าวเลยค่ะค่า FT3=2.76 FT4=1.91 TSH=0.266 ถือว่าต้องทานยาหรือได้รับการักษาหรือไม่คะเห็นเกณฑ์ขอบเขตแต่ละที่ไม่เท่ากันก็เลยไม่ในใจว่าปกติหรือไม่กันแน่ค่ะ
สวัสดีค่ะ Jintonix Daow,ค่า Free T3 (FT3) คือค่าฮอร์โมน triiodothyronine ที่สร้างจากต่อมไทรอยด์ ซึ่งค่าปกติคือประมาณ 1.4-4.4 pg/dL ดังนั้น หากวัดได้ค่า 2.76 pg/dl ถือว่าอยู่ในเกณฑ์ปกติดีค่า Free T4 (FT4)คือค่าฮอร์โมน thyroxine ที่สร้างจากต่อมไทรอยด์ ซึ่งค่าปกติคือประมาณ 0.7-1.9 ng/dl ดังนั้น หากวัดได้ค่า 1.91 ng/dL ถือว่าค่อนข้างสูงเล็กน้อยส่วนค่า TSH (thyroid stimulating hormone เป็นฮอร์โมนที่สร้างจากต่อมใต้สมอง (pituitary gland) ทำหน้าที่กระตุ้นให้ต่อมไทรอยด์สร้างฮอร์โมน T3 (triiodothyronine) และ T4 (thyroxine) ระดับค่าปกติคือ 0.3-4.5 mIU/L ดังนั้น หากวัดได้ 0.266 ถือว่าต่ำกว่าปกติเล็กน้อย ซึ่งแสดงว่าน่าจะมีภาวะไทรอยด์ฮอร์โมนเป็นพิษอยู่ แต่ในระดับที่ยังไม่ได้รุนแรงอะไรค่ะแนะนำว่าควรไปพบอายุรแพทย์ เพื่อประเมินอาการ และประเมินว่าควรได้รับยาทานหรือไม่ หากมีอาการผิดปกติต่างๆ ร่วมด้วย เช่น ใจสั่น เหนื่อยง่าย น้ำหนักลด มีเหงื่อออกมาก หรือมีท้องผูก น้ำหนักขึ้น ผมร่วง ขี้หนาว เป็นต้น ก็อาจต้องทานยาต้านฮอร์โมนไทรอยด์ หรือหากยังไม่มีอาการผิดปกติ แพทย์อาจนัดตรวจติดตามดูค่าเลือดเป็นระยะๆ ก็ได้คะ่